**Проект!**

**Р Е П У Б Л И К А Б Ъ Л Г А Р И Я**

**МИНИСТЕРСКИ СЪВЕТ**

**-------------------------------------------------------------------------------------------------------**

**ПОСТАНОВЛЕНИЕ**

**№……………………..**

**от………………………2024 г.**

**за изменение и допълнение на нормативни актове на Министерския съвет**

МИНИСТЕРСКИЯТ СЪВЕТ

ПОСТАНОВИ:

**§ 1. В *Наредбата за отработените масла и отпадъчните нефтопродукти,* приета с Постановление № 352 на Министерския съвет от 2012 г. (обн., ДВ, бр. 2 от 2013 г., изм. и доп., бр. 60 от 2018 г., бр. 2 от 2021 г. и бр. 100 от 2022 г.) се правят следните изменения и допълнения:**

1. В чл. 4, т. 7 се изменя така:

„7. смесването на отработени масла с различни характеристики и отработени масла с други видове отпадъци или вещества, ако това смесване затруднява регенерирането им или друга дейност по рециклиране, чрез която се постига равностоен или по-добър цялостен резултат за околната среда от регенерирането.“

1. В чл. 8 се правят следните изменения и допълнения:

**а)** В ал. 1 след думата „оползотворяването“ се добавя „в рамките на отчетната година“, а думите „не по-малко от 40 на сто“ се заменят със „70 на сто“.

 **б)** Алинея 2 се изменя така:

 „(2) Целта по ал. 1 се постига поетапно съгласно сроковете по § 3а на преходните и заключителните разпоредби.“

**в)** Създават се ал. 3 и 4:

 „(3) За изпълнение на целта по ал. 1 се признават количествата отработени масла, събрани в рамките на отчетната година от местата от изградената система по чл. 19.

“(4) Целта по ал. 1 се изпълнява с отпадъците от отработени масла по Приложение № 4".

1. В чл. 10, ал. 2 се създава т. 4:

„4. оползотворяването на отпадъци от отработени масла, непопадащи в Приложение № 4.“

1. В чл. 12, ал. 1, т. 3, буква „б“, подточка „аа“ след думите: „повторната употреба“ се поставя запетая, думите „и от“ се заличават и след думите „отпадъчни материали“ се добавя „и от непотърсени депозитни такси;“.
2. В чл. 19, т. 4 се отменя.
3. В чл. 55, ал. 5, т. 2 след думите: „членка на ЕС“ се добавя „и сертификат от съответното съоръжение, включително и от съоръженията на територията на страната, че е завършена окончателната операция по оползотворяване, в т.ч. регенериране, или друг документ, доказващ изпълнението на целта по чл. 8, ал. 1;“.

**7.** В чл. 57, т. 6 след думата "регенериране" се добавя "или друг документ, доказващ изпълнението на целта по чл. 8, ал. 1.“.

**8.** В чл. 60, т. 9 след думата "регенериране" се добавя "или друг документ, доказващ изпълнението на целта по чл. 8, ал. 1.“.

**9.** В Преходните и заключителните разпоредби се създава §3а:

„§3а. Член чл.8, ал.1 се прилага, както следва:

1. до 31.12.2024 г. не по-малко от 40 на сто от количеството (в тонове) масла, пуснати на пазара на Република България през текущата година;

2. от 01.01.2025 г. до 31.12.2025 г. не по-малко от 50 на сто от количеството (в тонове) масла, пуснати на пазара на Република България през текущата година;

3. от 01.01.2026 г. до 31.12.2026 г. не по-малко от 60 на сто от количеството (в тонове) масла, пуснати на пазара на Република България през текущата година;

4. от 01.01.2027 г. до 31.12.2027 г. и всяка следваща година не по-малко от 70 на сто от количеството (в тонове) масла, пуснати на пазара на Република България през текущата година."

**10.** Създава се Приложение № 4 към чл. 8, ал. 4 и чл. 10, ал. 2, т. 4:

 „Приложение № 4 към чл. 8, ал. 4 и чл. 10, ал. 2, т. 4

Списък на отпадъци от отработени масла, допустими за изпълнение на целта по чл. 8, ал. 1

**Таблица № 1.**

|  |  |
| --- | --- |
| 12 01 06\* | машинни масла на минерална основа, съдържащи халогенни елементи (с изключение на емулсии и разтвори) |
| 12 01 07\* | машинни масла на минерална основа, несъдържащи халогенни елементи (с изключение на емулсии и разтвори) |
| 12 01 08\* | машинни емулсии и разтвори, съдържащи халогенни елементи |
| 12 01 09\* | машинни емулсии и разтвори, несъдържащи халогенни елементи |
| 12 01 10\* | синтетични машинни масла |
| 12 01 19\* | бързо биоразградими масла от машинна обработка |
| 13 01 01\* | хидравлични масла, съдържащи полихлорирани бифенили (PCBs) |
| 13 01 04\* | хлорирани емулсии |
| 13 01 05\* | нехлорирани емулсии |
| 13 01 09\* | хлорирани хидравлични масла на минерална основа |
| 13 01 10\* | нехлорирани хидравлични масла на минерална основа |
| 13 01 11\* | синтетични хидравлични масла |
| 13 01 12\* | бързо биоразградими хидравлични масла  |
| 13 01 13\* | други хидравлични масла  |
| 13 02 04\* | хлорирани моторни, смазочни и масла за зъбни предавки на минерална основа |
| 13 02 05\* | нехлорирани моторни, смазочни и масла за зъбни предавки на минерална основа |
| 13 02 06\* | синтетични моторни и смазочни масла и масла за зъбни предавки |
| 13 02 07\* | бързо биоразградими моторни, смазочни и масла за зъбни предавки |
| 13 02 08\* | други моторни, смазочни и масла за зъбни предавки  |
| 13 03 01\* | изолационни или топлопредаващи масла, съдържащи PCBs; |
| 13 03 06\* | хлорирани изолационни и топлопредаващи масла на минерална основа, различни от упоменатите в 13 03 01 |
| 13 03 07\* | нехлорирани изолационни и топлопредаващи масла на минерална основа |
| 13 03 08\* | синтетични изолационни и топлопредаващи масла |
| 13 03 09\* | бързо биоразградими изолационни и топлопредаващи масла |
| 13 03 10\* | други изолационни и топлопредаващи масла  |
| 13 05 06\* | масло от маслено-водни сепаратори |
| 13 08 02\* | други емулсии |
| 19 02 07\* | масла и концентрати от сепариране/разделянеЗабележка: отпадъкът се получава от предварително третиране на отпадъци, съдържащи масла |
| 20 01 26\* | масло и смазка, различни от посочените в 20 01 25 |

**§ 2.** **В *Наредбата за излезлите от употреба моторни превозни средства*, приета с Постановление № 11 на Министерския съвет от 2013 г. (Обн., ДВ, бр. 7 от 2013 г., изм. и доп. бр. 95 от 2013 г., бр. 60 от 2014 г., бр. 57 от 2015 г., бр. 30 от 2016 г., бр. 9 от 2017 г., бр. 47 и 60 от 2018 г., бр. 37 от 2020 г., бр. 2 от 2021 г., бр. 100 от 2022 г. и бр. 47 от 2023 г.) се правят следните изменения и допълнения:**

**1.** В § 1, т. 1 от допълнителните разпоредби се правят следните изменения и допълнения:

**а)** буква „а“ се изменя така:

„а) моторно превозно средство с прекратена регистрация за повече от два месеца от датата на прекратяване на регистрацията“;

**б)** В б. „б“ думите „на което не е заверен знакът за“ се заменят с „което не е преминало“ и се заличават думите „в случай, че то се намира върху държавна или общинска собственост“.

**в)** Създава се буква „г“:

„г) моторно превозно средство с липсващи и/или увредени основни компоненти, чиято липса и/или повреда възпрепятства употребата му по първоначално предназначение.“

**§ 3. В *Наредбата за определяне на реда и размера за заплащане на продуктова такса*, Приета с Постановление № 76 от 2016 г. на Министерския съвет, обн., ДВ, бр. 30 от 2016 г., изм. и доп., бр. 60 от 2018 г., бр. 2 и бр. 91 от 2021 г.) се правят следните изменения и допълнения:**

1. В чл. 3, ал. 1 се създава т. 8:

„8. всеки отделен вид тютюнево изделие с филтър, съдържащ пластмаса, и филтри, съдържащи пластмаса, продавани самостоятелно и предназначени за употреба с тютюневи изделия, по приложение № 1, част Д, раздел III от Наредбата за намаляване на въздействието на определени пластмасови продукти върху околната среда (обн. ДВ. бр.91 от 2021 г.), съгласно приложение № 8А.“

**2.** В чл. 3, ал. 2 след думите „количествата продукти по ал. 1“ се добавя „т. 1 – 7“, а след думата „месец“ се добавят „и за количествата продукти по ал. 1, т. 8, пуснати на пазара през предходната календарна година.“

**3.** В чл. 3, ал. 3 се създава т. 7:

„7. видът на тютюневите изделия с филтри, съдържащи пластмаса и филтри, съдържащи пластмаса, продавани самостоятелно и предназначени за употреба с тютюневи изделия, по приложение № 8А.“

**4.** В чл. 5 се създават ал. 4 и 5:

„(4) Продуктовата такса за продуктите по чл. 3, ал. 1, т. 8 се заплаща до 31-ви март на текущата календарна година за продадените през предходната календарна година количества, по сметката на ПУДООС към Министерството на околната среда и водите в изпълнение на задълженията по чл. 12 от Наредбата за намаляване на въздействието на определени пластмасови продукти върху околната среда.

(5) Пълният размер от постъпилите средства по ал. 4 се разпределят към общините в срок до 31 май на текущата година, пропорционално според броя на населението по данни на НСИ.“

**5.** В Глава втора "Ред и начин за изчисляване размера на продуктовата такса по чл. 59, ал. 1 от ЗУО" се създава „Раздел VIII Продуктова такса за пластмасови продукти за еднократна употреба“:

"„Раздел VIII Продуктова такса за пластмасови продукти за еднократна употреба

Чл. 23а. (1) За заплащане на продуктовата такса по чл. 2, ал. 1 производителите на тютюневи изделия с филтри, съдържащи пластмаса, и филтри, продавани самостоятелно и предназначени за употреба с тютюневи изделия, съдържащи пластмаса,съставят годишен отчет-декларация по реда, определен в чл. 27 на Наредбата за намаляване на въздействието на определени пластмасови продукти върху околната среда.“;

(2) Размерът на продуктовата такса по ал. 1 се изчислява по Приложение № 8А.“

**6.** В допълнителните разпоредби се създават т. 20 и 21:

„20. „Пластмасов продукт за еднократна употреба“ е продукт по смисъла на § 1, т. 10 от Допълнителните разпоредби на Наредбата за намаляване на въздействието на определени пластмасови продукти върху околната среда.

21. „Производител на пластмасов продукт за еднократна употреба“ е производител по смисъла на § 1, т. 14 от Допълнителните разпоредби на Наредбата за намаляване на въздействието на определени пластмасови продукти върху околната среда.“

**7.** Създава се:

 „Приложение 8А към чл. 3, ал. 1, т. 8 Размер на продуктовата такса за пластмасови продукти за еднократна употреба.“

**Таблица № 1.**

|  |  |
| --- | --- |
| **РАЗМЕР НА ПРОДУКТОВАТА ТАКСА** |  |
| **Вид ППЕУ** | **лв./ кг** |
| За тютюневи изделия с филтри, съдържащи пластмаса – цигари  | **0,25** |
| За тютюневи изделия с филтри, съдържащи пластмаса - нагреваеми тютюневи изделия  | **0,25** |
| За тютюневи изделия с филтри, съдържащи пластмаса – пурети  | **0,25** |
| За филтри, съдържащи пластмаса, продавани самостоятелно и предназначени за употреба с тютюневи изделия | **0,25** |

**Забележка: Размерът на продуктовата такса се определя по формулата:**

**Р = Ф x С, където:**

Р е дължимият размер на продуктовата такса;

Ф – общото тегло на филтрите\* на 60% от общото количество тютюневи изделия с филтри, пуснати на пазара;

С – разходната ставка за единица отпадък, определена на база данни\*\* за общите разходи за събиране, транспортиране и третиране на общото количество битови отпадъци от всички общини в Република България;

\* Общото тегло на филтрите на тютюневите изделия с филтри е декларираното съгласно Приложение № 5 към чл. 27 на Наредбата за намаляване на въздействието на определени пластмасови продукти върху околната среда;

\*\* НСИ – данни за разходи за битов отпадък. ([Общи приходи от данъци и такси и извършени разходи за битови отпадъци -Национален статистически институт (nsi.bg)](https://www.nsi.bg/bg/content/2641/%D0%BE%D0%B1%D1%89%D0%B8-%D0%BF%D1%80%D0%B8%D1%85%D0%BE%D0%B4%D0%B8-%D0%BE%D1%82-%D0%B4%D0%B0%D0%BD%D1%8A%D1%86%D0%B8-%D0%B8-%D1%82%D0%B0%D0%BA%D1%81%D0%B8-%D0%B8-%D0%B8%D0%B7%D0%B2%D1%8A%D1%80%D1%88%D0%B5%D0%BD%D0%B8-%D1%80%D0%B0%D0%B7%D1%85%D0%BE%D0%B4%D0%B8-%D0%B7%D0%B0-%D0%B1%D0%B8%D1%82%D0%BE%D0%B2%D0%B8-%D0%BE%D1%82%D0%BF%D0%B0%D0%B4%D1%8A%D1%86%D0%B8))

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Параграф 1, т. 2, б. "в", т. 3 и т. 10 влизат в сила от 01.01.2025 г.

**МИНИСТЪР - ПРЕДСЕДАТЕЛ:**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**ГЛАВЕН СЕКРЕТАР НА**

**МИНИСТЕРСТВО НА ОКОЛНАТА СРЕДА И ВОДИТЕ:**

**ДИРЕКТОР НА ДИРЕКЦИЯ „ПРАВНА“ В МОСВ:**